“โรงพยาบาลอินเตอร์เมดิคัล แคร์ แอนด์ แล็บ” ยื่นไฟลิ่งขาย IPO 55 ล้านหุ้น จ่อเข้าเทรด mai
"โรงพยาบาลอินเตอร์เมดิคัล แคร์ แอนด์ แล็บ" ยื่นไฟลิ่งขาย IPO 55 ล้านหุ้น จ่อเข้าเทรด mai ระดมทุนเพื่อใช้ขยายธุรกิจ-ชำระคืนเงินกู้ โดยมี บล.โกลเบล็ก เป็นที่ปรึกษาทางการเงิน
6 ธ.ค. 2561

บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) ระบุว่าบริษัทยื่นแบบแสดงรายการข้อมูลและหนังสือชี้ชวน (ไฟลิ่ง) เพื่อเสนอขายหุ้นเพิ่มทุนต่อประชาชนทั่วไปครั้งแรก (IPO) จำนวน 55 ล้านหุ้น คิดเป็น 25.58%  ของจำนวนหุ้นสามัญที่ออกและเรียกชำระแล้วทั้งหมดของบริษัทภายหลังการเสนอขายหุ้นสามัญเพิ่มทุนในครั้งนี้ โดยมี  บล.โกลเบล็ก เป็นที่ปรึกษาทางการเงิน และจะเข้าจดทะเบียนในตลาดหลักทรัพย์ เอ็ม เอ ไอ (mai)
โดยบริษัทมีวัตถุประสงค์ในการนำเงินที่ได้จากการเสนอขายหลักทรัพย์ครั้งนี้ในช่วงปี 62-63 เพื่อใช้เป็นเงินทุนการขยายธุรกิจ ชำระคืนเงินกู้ยืมจากสถาบันการเงิน และใช้เป็นเงินทุนหมุนเวียนในการดำเนินธุรกิจ